stanford-oval/wikipedia huggingface dataset:
Ernest von Koerber

Ernest von Koerber.
Ernest von Koerber (6. marraskuuta 1850 Trento, Italia – 5. maaliskuuta 1919 Baden) oli itävaltalainen valtiomies, joka toimi Itävallan pääministerinä vuosina 1900–1904 ja 1916.
Koerber aloitti uransa virkamiehenä Itävallan kauppaministeriössä vuodesta 1874 ja kohosi 1893 osastopäälliköksi. Hänet nimitettiin 1895 valtionrautateiden päälliköksi,ja hän järjesti uudelleen maan rautatiehallinnon. Koerber toimi kauppaministerinä Gautsch von Frankenthurnin hallituksessa 1897–1898 ja sisäministerinä lyhyen aikaa syksyllä 1899. Hänet nimitettiin 18. tammikuuta 1900 Itävallan pääministeriksi maan kärsittyä pitkään lyhytikäisistä hallituksista. Koerber kokosi hallituksensa pääasiassa virkamiehistä ja keskittyi taloudellisiin ja hallinnollisiin uudistuksiin vältellen poliittisia kiistakysymyksiä. Hänen hallituksensa ei saanut tuekseen parlamentin enemmistöä, joten se joutui hallitsemaan poikkeussäädösten turvin. Koerber tuli kuitenkin suosituksi ja sai toteutetuksi suuren talouden uudistusohjelman, joka suosi kauppaa ja teollisuutta. Ohjelmalle saatiin neuvotelluksi myös parlamentin tuki. Lisäksi Koerberin hallitus lisäsi lehdistönvapautta. Samaan aikaan kansallisuusryhmien väliset ristiriidat kuitenkin pahenivat. Tšekkien ja saksankielisten väliset kiistat Böömissä johtivat viimein Koerberin hallituksen kaatumiseen vuonna 1904. Koerber toimi vielä ensimmäisen maailmansodan aikana Itävalta-Unkarin valtiovarainministerinä ja toistamiseen Itävallan pääministerinä lokakuusta joulukuuhun 1916.
Aiheesta muualla

Kuvia tai muita tiedostoja aiheesta Ernest von Koerber Wikimedia Commonsissa
Etumainen selänpuoleinen sahalihas

Etumainen selänpuoleinen sahalihas (lat. musculus serratus dorsalis cranialis) on eläimillä esiintyvä sisäänhengityslihas. Muita sisäänhengityslihaksia ovat ulommat kylkivälilihakset, kylkiluunkohottajalihakset, suora rintalihas ja pallea. Etumainen selänpuoleinen sahalihas on hyvin ohut, sahalaitainen lihas, joka jää osittain ulompien ja sisempien kylkivälilihaksien peittoon. Lihassyyt kulkevat etumaisessa selänpuoleisessa sahalihaksessa kaudoventraalisesti, kun taas uloshengityslihaksena toimivassa takimmaisessa selänpuoleisessa sahalihaksessa syyt kulkevat kranioventraalisesti. Etumainen selänpuoleinen sahalihas lähtee lanneselkäkalvosta (lat. fascia thoracolumbalis) sekä okahaarakkeiden päällyssiteistä (lat. ligamentus supraspinale) ja päättyy kylkiluiden kraniaalireunaan.
Etukammio

| --- | --- |
:  Määritelmä: Etukammio on silmän sarveiskalvon ja linssin välissä sijaitseva tila. Etukammiossa on kammionestettä. 
: Wikipediassa ei tällä hetkellä ole varsinaista artikkelia aiheesta Etukammio. Katso etukammio Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Esfahan (provinssi)

| Esfahanin provinssi استان اصفهان, Ostāne Esfahan |
| --- | --- |

 Sijainti Iranin kartalla
 Koordinaatit: 32.658°N, 51.669°E 
Hallinto:  
 – hallinnollinen keskus:  Esfahan
Pinta-ala  ():  107 029 km²
Väkiluku (2011)  ():  4 879 312
Lyhenteet:  
 – ISO 3166:  IR-04
 
ostan-es.ir
Esfahan (pers. ‏استان اصفهان‎, Ostāne Esfahan) on yksi Iranin 31 provinssista. Se sijaitsee maan keskiosassa. Provinssin pääkaupunki on Esfahan.
Provinssin pinta-ala on 107 029  neliökilometriä. Esfahanin provinssissa oli vuonna 2011 yhteensä 1 454 826 ruokakuntaa, joihin kuului 4 879 312 asukasta. Kaupunkilaisia heistä oli 4 168 219 ja maaseutuväestöä 710 989. Ilman vakituista asuinpaikkaa oli 104 henkeä.
Esfanin provinssissa oli vuonna 2011–2012 yhteensä 23 aliprovinssia (šahrestan), jotka jakautuivat yhteensä 47 piirikuntaan (bakhsh). Näihin sijoittui 103 kaupunkia ja 126 alimman aluehallinnollisen tason maaseutupiiriä (dehestan, kyläyhteisö ympäristöineen).
Aliprovinssitason aluejako oli seuraava:
Aran & Bidgol
Ardestan
Esfahan
Borkhar
Tiran & Karvan
Chadegan
Khomeinishahr
Khansar
Khour& Biyabanak
Dehaghan
Semirom
Shahin Shahr& Meymeh
Shahreza
Faridan
Fereydunshahr
Falavarjan
Kashan
Golpayegan
Lenjan
Mobarakeh
Naeen
Najafabad
Natanz
Hautausmaa Karkasin vuoristossa
Esete Sutinen

Esete Sutinen  on suomalainen tanssitaiteilija, joka on esiintynyt lukuisisten eri koreografien ja ohjaajien teoksissa. Hän on valmistunut tanssitaiteen maisteriksi Teatterikorkeakoulusta vuonna 2005.
Esete Sutinen tunnetaan taitavana tanssijana ja vahvana tulkitsijana. Hän on työskennellyt esiintyjänä yli 70 ensi-illan saaneessa teoksessa mm. Alpo Aaltokosken, Sonya Lindforsin, Virva Talosen, Milla Koistisen, Marjo Kuuselan, Ervi Sirénin, Tommi Kitin, Petri Kekonin ja Pauliina Feodoroffin johdolla. Hän on työskennellyt Suomen Kulttuurirahaston henkilökohtaisilla taiteilija-apurahoilla vuosina 2012-2014 sekä 2024, Valtion kolmivuotisella taiteilija-apurahalla 2016–2018 ja yksi vuotisella taiteilija-apurahalla 2021 sekä Alfred Kordelinin säätiön taiteilija-apurahalla 2022.
Sutisen ensimmäinen koreografinen työskentely toteutui Pelon ja Empatian Kartat teoskokonaisuudessa vuonna 2017 Kajaanin Taidemuseossa ja Routa Companyn Generaattori-näyttämöllä. Hänen viimeisin ryhmäteoksensa Rest as a ... vuonna 2023 käsitteli lepoa kollektiivisena tapahtumana yleisö-kokijoiden ja esiintyjien välillä. Installaatiomainen esitystapahtuma loi tilan, jossa joutilaisuus, ajan tuhlaileva käyttö ja lepäämisen itseisarvo nostettiin keskiöön.
Esther Lederberg

| Esther Lederberg |
| --- | --- |
 Esther Lederberg vuonna 1977.
Henkilötiedot
Koko nimi:  Esther Miriam Zimmer Lederberg
Syntynyt: 18. joulukuuta 1922
Kuollut: 11. marraskuuta 2006 (83 vuotta)
Koulutus ja ura
Tutkimusalue:  mikrobiologia perinnöllisyystiede
Tunnetut työt:  bakteriofagi lambda
Esther Miriam Zimmer Lederberg (18. joulukuuta 1922 – 11. marraskuuta 2006) oli yhdysvaltalainen mikrobiologi ja geneetikko. Hän kuvasi vuonna 1951 julkaistussa tutkimuksessaan bakteriofageihin kuuluvan bakteriofagi lambdan, josta on tullut virustutkimuksen malliorganismi. Lederberg osallistui myös moniin muihin perustavanlaatuisiin tutkimuksiin molekyylibiologian alalla.
Esther Lederberg oli naimisissa Joshua Lederbergin kanssa vuosina 1946–1966 ja teki hänen kanssaan bakteerien perinnöllisyyttä koskevaa tutkimusta, josta Joshua Lederberg palkittiin Nobelin fysiologian tai lääketieteen palkinnolla vuonna 1958. Erottuaan Esther Lederberg avioitui uudelleen insinöörinä työskennelleen Matthew Simonin kanssa vuonna 1993.
Lederbergin vuosikymmeniä kestänyttä mikrobien perimän tutkimusta on jälkikäteen kuvailtu uraauurtavaksi, mutta omana aikanaan hän ei saanut työstään ansaitsemaansa tunnustusta. Syyksi on arveltu naistieteilijöihin kohdistuneita asenteita, ja Lederbergiä pidetäänkin yhtenä Matilda-ilmiön esimerkkitapauksista.
Julkaisuja

Lederberg, Esther M.: Lysogenicity in Escherichia coli strain K-12. Microbial Genetics Bulletin, 1950, 1. vsk, s. 5–8.
Lederberg, Esther M.: Lysogenicity in E. coli K-12. Genetics, 1951, 36. vsk, s. 560.
Lederberg, Joshua; Lederberg, Esther M.: Replica plating and indirect selection of bacterial mutants. Journal of Bacteriology, 1952, 63. vsk, s. 399–406.  doi:10.1128/jb.63.3.399-406.1952.
Lederberg, Joshua; Cavalli, Luigi L.; Lederberg, Esther M.: Sex compatibility in Escherichia coli. Genetics, 1952, 37. vsk, nro 6, s. 720–730.  doi:10.1093/genetics/37.6.720.
Lederberg, Esther M.; Lederberg, Joshua: Genetic studies of lysogenicity in Escherichia coli. Genetics, 1953, 38. vsk, nro 1, s. 51–64.  doi:10.1093/genetics/38.1.51.
Aiheesta muualla

Kuvia tai muita tiedostoja aiheesta Esther Lederberg Wikimedia Commonsissa
Erik Černák

| Erik Černák |
| --- | --- |

Henkilötiedot
Syntynyt: 28. toukokuuta 1997 (ikä 27) Košice, Slovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  oikea
Pituus:  192 cm
Paino:  106 kg
Seura
Seura:  Tampa Bay Lightning
Sarja:  NHL
Pelinumero:  81
Pelaajaura
Pääsarjaura:  2013–
Aik. seurat:  HC Košice (SloEL) Erie Otters (OHL) Syracuse Crunch (AHL)
NHL-varaus:  43. varaus, 2015 Los Angeles Kings
KHL-varaus:  14. varaus, 2014 HC Slovan Bratislava
Erik Černák (s. 28. toukokuuta 1997 Košice, Slovakia) on slovakialainen jääkiekkopuolustaja, joka pelaa NHL-joukkue Tampa Bay Lightningin organisaatiossa. Elite Prospects -sivuston Vladimír Kubíkin mukaan isokokoinen Černák on fyysinen puolustaja, jonka suurimmat vahvuudet ovat puolustusalueen pelaamisessa. Kubík mieltää hänet myös osaavaksi ylivoimapelaajaksi.
Ura > Seuraura

Černák on HC Košicen kasvatti. Hän siirtyi 15-vuotiaana HC Slovan Bratislavan junioreihin kaudeksi 2012–2013. Černák debytoi kauden aikana myös miesten peleissä pelattuaan Slovakian alle 20-vuotiaiden maajoukkueprojekti HK Orange 20:n mukana Slovakian toiseksi korkeimmalla sarjatasolla 1. hokejová liga SR:ssä kahdeksan ottelua tehden kaksi maalia. Kaudeksi 2013–2014 hän palasi kasvattajaseuraansa HC Košiceen. Černák debytoi Extraligassa, jossa hänen tulokaskautensa toi sekä Košicen että HK Orangen paidassa yhteensä 33 runkosarja- ja seitsemässä playoff-ottelussa tehot 2+1=3. Černák voitti Košicessa kauden päätteeksi Slovakian-mestaruuden.
HC Slovan Bratislava varasi Černákin ensimmäisellä kierroksella 14. pelaajana KHL:n varaustilaisuudessa 2014. Kaudella 2014–2015 hän teki Extraligan runkosarjassa 13 tehopistettä. Kevään 2015 pudotuspeleissä Černák voitti Košicen sisäisen tehotilaston lukemalla +6 ja hänen kautensa päättyi Slovakian-mestaruuteen.
Los Angeles Kings varasi Černákin toisella kierroksella 43. pelaajana NHL:n varaustilaisuudessa 2015. Samana kesänä myös OHL-joukkue Erie Otters varasi hänet 54. pelaajana CHL:n varaustilaisuudessa. Černák teki jo saman kesän heinäkuussa kolmivuotisen tulokassopimuksen Kingsin kanssa. Hän siirtyi pelaamaan OHL:ää Ottersiin kaudeksi 2015–2016. Černák pelasi joukkueessa myös kauden 2016–2017, jolloin hän voitti koko liigan pudotuspelien puolustajien tehotilaston lukemalla +17. Černák voitti kauden päätteeksi OHL:n mestaruuden, J. Ross Robertson Cupin. Helmikuun 2017 lopulla Kings kauppasi hänet, maalivahti Peter Budaj'n, kesän 2017 seitsemännen kierroksen varausvuoron sekä saman kesän ehdollisen varausvuoron Tampa Bay Lightningiin vaihdossa maalivahti Ben Bishopiin ja kesän 2017 viidennen kierroksen varausvuoroon.
Syksyn 2017 harjoitusleirin päätteeksi Lightning lähetti Černákin AHL-joukkue Syracuse Crunchin vahvuuteen.
Joulukuussa 2020 Cernàk teki Lightningin kanssa kolmivuotisen ja yhteensä 8,85 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Slovakia.Miesten jääkiekko.Alle 20-v. MM-kilpailut  | Mitalit> Maa:   Slovakia.Miesten jääkiekko.Alle 20-v. MM-kilpailut  | Mitalit> Maa:   Slovakia.Miesten jääkiekko.Alle 20-v. MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Pronssia | Kanada 2015 | jääkiekko |  |
Černák pelasi alle 20-vuotiaiden MM-kilpailuissa vuosina 2014, 2015, 2016 ja 2017, joista vuoden 2015 turnaus päättyi pronssiin. Vuoden 2016 turnauksessa Černák toimi Slovakian varakapteenina ja jakoi joukkueen sisäisen tehotilaston voiton Patrik Kochin ja Ladislav Romančíkin kanssa lukemalla +1. Vuoden 2017 turnauksen päätteeksi valmennus valitsi hänet Slovakian turnauksen yhdeksi kolmesta parhaasta pelaajasta.
Černák pelasi myös alle 18-vuotiaiden MM-kilpailuissa vuosina 2013 ja 2014, joista jälkimmäisessä turnauksessa hän toimi Slovakian kapteenina ja jakoi joukkueen sisäisen tehotilaston voiton Kristián Pospíšilin kanssa lukemalla +2. Černák palkittiin molemmissa turnauksissa Slovakian yhtenä kolmesta parhaasta pelaajasta. Hän pelasi myös World U-17 Hockey Challengessa vuonna 2012, jolloin Černák toimi Slovakian varakapteenina.
Slovakian A-maajoukkueessa Černák on pelannut viisi ottelua tehden yhden maalin. Hän teki A-maajoukkuedebyyttinsä vain 17-vuotiaana Euro Ice Hockey Challengessa 5. helmikuuta 2015 Itävallan Wienissä Italiaa vastaan. Černák teki ottelussa myös ensimmäisen A-maajoukkuemaalinsa. Hän keräsi ottelussa myös yhden kahden minuutin jäähyn estämisestä.
Muuta

Černákin serkku Christián Jaroš pelaa puolustajana NHL-joukkue Ottawa Senatorsin organisaatiossa.
Emilia Kangaskolkka

Emilia Kangaskolkka (s. 27. toukokuuta 2003) on suomalainen poliitikko, joka toimii Sosialidemokraattisten Nuorten puheenjohtajana. Hän on myös Liperin kunnanvaltuutettu.
Liperin Ylämyllyltä kotoisin oleva Kangaspolkka opiskelee Itä-Suomen yliopistossa yhteiskuntatieteitä. Hänet valittiin Liperin kunnanvaltuustoon vuoden 2021 kuntavaaleissa. Aluevaaleissa 2022 Kangaskolkasta tuli varavaltuutettu. Vuoden 2023 eduskuntavaaleissa hän sai 2 351 ääntä, eikä tullut valituksi. Elokuussa 2023 Kangaskolkka valittiin Sosialidemokraattisten Nuorten puheenjohtajaksi. Hän toimi aikaisemmin järjestön 1. varapuheenjohtajana. Kangaskolkka on SDP:n ehdokkaana myös europarlamenttivaaleissa 2024.
Esther Leander

Esther Nzungwa Leander
Esther Nzungwa Leander (o.s. Mutuvi, s. 1970) on kenialaissyntyinen suomalainen projektipäällikkö ja monikulttuurisen työn asiantuntija, koulutukseltaan hän on kauppatieteiden maisteri.
Ura ja elämä

Leander opiskeli yhteiskuntatiedettä Ateenan yliopistossa 1980-luvulla ja avioitui kinshasankongolaisen miehen kanssa. Kongon sisällissodan takia he muuttivat Suomeen kaksivuotiaan poikansa kanssa vuonna 1994. Vuonna 1996 Leander pääsi Immigrés-projektin kautta Afrobeat-nimiseen yhtyeeseen, jossa hän esiintyi laulajana ja tanssijana. Samana vuonna hän liittyi Porvoon ”Lady Chorus”- sekä Porvoon seurakunnan ”Varia Voce” -nuorisokuoroihin. Leander valittiin Suomen vuoden pakolaisnaiseksi vuonna 1999.
Samoihin aikoihin Leander aloitti politiikan uransa Suomen Kristillisdemokraattien puolueessa ja oli mukana perustamassa Kristillisdemokraattien maahanmuuttajatyöryhmää. Hän ja 9 muuta taiteilijaa julkaisivat vuonna 2002 Réfugiés-kirjan ja laulu-CD:n. Projektin kustantajana toimi Rauhanturvaajat ry.
Leander on toiminut Suomen Pakolaisapu ry:n hallituksen jäsenenä vuosina 2006–2007 ja on ollut THHL Kanta-Hämeen piirin hallituksen jäsen ja varaluottamusmies vuosina 2006–2011. Suomen kommunistisen puolueen jäsenenä hän on toiminut ajalta 2006–2010, jolloin hän asettui eduskuntavaalien ehdokkaaksi vuonna 2007. Hän oli EU-vaalien ehdokkaana vuonna 2009. 2008 hänet valittiin valtakunnallisesti Pardian maahanmuuttajia työntekijöiden tukihenkilöksi. Vuonna 2010 Leander valittiin Suomen Demokraattiseen Sivistysliittoon ry valtuuston varapuheenjohtajaksi, ja samana vuonna hän siirtyi Vasemmistoliittoon.
2011 Leander toimii projektipäällikkönä Osallisena Suomessa -nimisessä projektissa Hämeenlinnan kaupungissa.
Aiheesta muualla

Esther Leander - Malaika (My Angel), Youtube
Suomi, uusi kotimaa - tietoa kotoutujalle, Sisäministeriö[vanhentunut linkki]
Egosentrismi

Egosentrismi viittaa vaikeuteen erottaa itseä ja muita toisistaan. Tarkemmin sanottuna egosentrismi on vaikeutta havaita ja ymmärtää tarkasti muita näkökulmia kuin omaansa.
Egosentrismiä esiintyy koko elämänkaaren ajan: vauva-iässä, varhaislapsuudessa, nuoruudessa ja aikuisuudessa. Vaikka egosentrinen käyttäytyminen on vähemmän näkyvää aikuisuudessa, joidenkin egosentristen muotojen olemassaolo aikuisuudessa osoittaa, että egosentrisyydestä ylipääseminen voi olla elinikäinen kehitysprosessi, joka ei koskaan saavuta täydellistä valmistumista.
Aikuiset vaikuttavat olevan vähemmän egosentrisiä kuin lapset, koska he korjaavat nopeammin kuin lapset alun perin egosentristä näkökulmaansa, eivätkä siksi että aikuisilla olisi alun perin vähemmän egokeskeisempi näkökulma kuin lapsilla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:egocentrism – 19 July 2024, at 07:37 version
Esposende

| Esposende |
| --- | --- |
 lippu:  vaakuna
 Esposende Portugalin kartalla
 Koordinaatit: 41°32′N, 8°47′W 
Valtio:  Portugali
Alue:  Norte
Ala-alue:  Cávado
Piiri:  Braga
Hallinto:  
 – Hallinnon tyyppi:  Kunta
 – Pormestari:  Benjamim Pereira
Pinta-ala:  
 – Kokonaispinta-ala:  95,41 km²
Väkiluku (2011):  34 254
 – Väestötiheys:  359 as./km²
 
 www.cm-esposende.pt 
Infobox OKVirheellinen NIMI-arvo: 
Esposende on kunta Bragan piirissä, Portugalissa. Sen pinta-ala on 95,4 km² [lähde? ] ja väkiluku noin 34 300.
Esposenden nykyinen pormestari on Benjamim Pereira. Kunnan juhlapäivä on 19. heinäkuuta.
Pitäjät

Antas
Apúlia
Belinho
Curvos
Esposende
Fão
Fonte Boa
Forjães
Gandra
Gemeses
Mar
Marinhas
Palmeira de Faro
Rio Tinto
Vila Chã
Aiheesta muualla

Kuvia tai muita tiedostoja aiheesta Esposende Wikimedia Commonsissa
Bragan piirin kunnat
Amares
Barcelos
Braga
Cabeceiras de Basto
Celorico de Basto
Esposende
Fafe
Guimarães
Póvoa de Lanhoso
Terras de Bouro
Vieira do Minho
Vila Nova de Famalicão
Vila Verde
Vizela
Kakkosen kausi 2023

| Kakkosen kausi 2023 |
| --- | --- |
Joukkueiden määrä:  36
Ajankohta:  21. huhtikuuta –
Ylempi sarjataso:  Ykkösen kausi 2023
Alempi sarjataso:  Kolmosen kausi 2023
  ← 2022 :  2024 → 
Kakkosen kausi 2023 on Suomen jalkapallon kolmanneksi korkeimman sarjatason kausi. Se pelataan kolmessa kahdentoista joukkueen lohkossa.
Sarjataulukot > Lohko A

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | JIPPO | 22 | 15 | 3 | 4 | 56 | 19 | +37 | 48  |
| 2 | PK-35 | 22 | 14 | 6 | 2 | 49 | 21 | +28 | 48  |
| 3 | Klubi 04 | 22 | 13 | 5 | 4 | 41 | 16 | +25 | 44  |
| 4 | Reipas | 22 | 8 | 8 | 6 | 31 | 25 | +6 | 32  |
| 5 | PKKU | 22 | 9 | 5 | 8 | 44 | 39 | +5 | 32  |
| 6 | NJS | 22 | 9 | 3 | 10 | 34 | 30 | +4 | 30  |
| 7 | PEPO | 22 | 9 | 3 | 10 | 45 | 44 | +1 | 30  |
| 8 | Atlantis/Akatemia | 22 | 6 | 9 | 7 | 20 | 32 | −12 | 27  |
| 9 | PPJ | 22 | 7 | 5 | 10 | 43 | 41 | +2 | 26  |
| 10 | Kiffen | 22 | 7 | 5 | 10 | 21 | 33 | −12 | 26  |
| 11 | Futura | 22 | 5 | 4 | 13 | 30 | 58 | −28 | 19  |
| 12 | TiPS | 22 | 0 | 4 | 18 | 20 | 76 | −56 | 4  |
Lähde: Palloliitto
Sarjataulukot > Lohko B

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | EPS | 22 | 15 | 3 | 4 | 50 | 20 | +30 | 48  |
| 2 | Jazz | 22 | 14 | 3 | 5 | 63 | 31 | +32 | 45  |
| 3 | Ilves-Kissat | 22 | 13 | 4 | 5 | 53 | 43 | +10 | 43  |
| 4 | Atlantis | 22 | 13 | 2 | 7 | 54 | 30 | +24 | 41  |
| 5 | TamU | 22 | 11 | 4 | 7 | 40 | 32 | +8 | 37  |
| 6 | GrIFK | 22 | 10 | 5 | 7 | 39 | 40 | −1 | 35  |
| 7 | Honka/Akatemia | 22 | 9 | 5 | 8 | 39 | 42 | −3 | 32  |
| 8 | Pallo-Iirot | 22 | 10 | 0 | 12 | 37 | 34 | +3 | 30  |
| 9 | Ilves/2 | 22 | 6 | 2 | 14 | 28 | 50 | −22 | 20  |
| 10 | HJS | 22 | 5 | 3 | 14 | 28 | 45 | −17 | 18  |
| 11 | SexyPöxyt | 22 | 4 | 4 | 14 | 20 | 51 | −31 | 16  |
| 12 | PIF | 22 | 3 | 3 | 16 | 25 | 58 | −33 | 12  |
Lähde: Palloliitto
Sarjataulukot > Lohko C

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | OLS | 22 | 13 | 6 | 3 | 53 | 22 | +31 | 45  |
| 2 | FCV | 22 | 13 | 6 | 3 | 43 | 17 | +26 | 45  |
| 3 | RoPS | 22 | 12 | 3 | 7 | 42 | 37 | +5 | 39  |
| 4 | KuPS/Akatemia | 22 | 11 | 4 | 7 | 33 | 27 | +6 | 37  |
| 5 | VIFK | 22 | 10 | 4 | 8 | 36 | 31 | +5 | 34  |
| 6 | OTP | 22 | 10 | 3 | 9 | 37 | 33 | +4 | 33  |
| 7 | GBK | 22 | 8 | 7 | 7 | 33 | 41 | −8 | 31  |
| 8 | TP-47 | 22 | 8 | 4 | 10 | 35 | 35 | 0 | 28  |
| 9 | Närpes Kraft | 22 | 6 | 7 | 9 | 30 | 37 | −7 | 25  |
| 10 | Elo | 22 | 5 | 4 | 13 | 24 | 39 | −15 | 19  |
| 11 | Hercules | 22 | 5 | 4 | 13 | 23 | 48 | −25 | 19  |
| 12 | JBK | 22 | 2 | 6 | 14 | 26 | 48 | −22 | 12  |
Lähde: Palloliitto
Parhaat pelaajat

Jalkapallon Pelaajayhdistys valitsi vuoden 2023 Kakkosen lohkojen parhaat pelaajat pelaajien oman äänestyksen perusteella:
Lohko A: David Ezeh (Klubi-04)
Lohko B: Lyon Firmino (FC Jazz)
Lohko C: Eemeli Raittinen (OLS)
Pelipaikkojensa parhaiksi Kakkosessa valittiin:
| 0 | 1 | 2 |
| --- | --- | --- |
|  Lohko A Vuoden maalivahti: Antonio Reguero (Klubi-04)  Vuoden puolustaja: Victor Matheus (JIPPO)  Vuoden keskikenttäpelaaja: Kukchi Yoshiaki (JIPPO)  Vuoden hyökkääjä: David Ezeh (Klubio-04) |  Lohko B Vuoden maalivahti: Oskar Lyberopoulos (EPS)  Vuoden puolustaja: Benjamin Stroud (FC Jazz)  Vuoden keskikenttäpelaaja: Eino-Iivari Pitkälä (FC Jazz)  Vuoden hyökkääjä: Lyon Firmino (FC Jazz) |  Lohko C Vuoden maalivahti: Antto Mikkonen (FC Vaajakoski)  Vuoden puolustaja: Rafinha (OLS)  Vuoden keskikenttäpelaaja: Matias Siltanen (KuPS Akatemia)  Vuoden hyökkääjä: Eemeli Raittinen (OLS) |
Parhaat maalintekijät

| 0 | 1 | 2 | 3 | 4 |
| --- | --- | --- | --- | --- |
|  Lohko A: 17 maalia:  David Ezeh (Klubi 04) 14 maalia:  Mustafa Beyai (PK-35) 12 maalia:  Miro Salminen (NJS)   Pablo Stupiski (PEPO Lappeenranta) 11 maalia:  Noah Kaijasilta (PK Keski-Uusimaa) 10 maalia:  Elias Kallio (PPJ)   Ajack Aling Deng (PK Keski-Uusimaa)   Shakur Boudali (PPJ) 9 maalia:  Yllson Lika (Klubi 04)   Yoshiaki Kikuchi (JIPPO) |  |  Lohko B: 20 maalia:  Lyon Dantas Firmino (FC Jazz) 16 maalia:  Eino-Iivari Pitkälä (FC Jazz) 15 maalia:  Elias Ahde (Pallo-Iirot) 12 maalia: / Ayuub Ahmed-Nur (EPS) 11 maalia:   Gerald Ben (Ilves-Kissat)   Milad Zanidpour (Ilves-Kissat)   Aleksi Tanninen (Honka Akatemia) 10 maalia:  Ville Kiiski (EPS)   Daniel Langhoff (GrIFK) 9 maalia:  Leonard Ibekwe Chijioke (HJK Klubi O4) |  |  Lohko C: 16 maalia:  Eemeli Raittinen (OLS) 15 maalia:  Samir Isanovic (Närpes Kraft) 14 maalia:  Felipe Zuca (GBK) 13 maalia:  Tomas Varhi (RoPS) 11 maalia:  Danila Bulgakov (OLS)   Matias Sarlin (FCV)   Shkelqim Xhosa (VIFK) 10 maalia:  Pietro Kytölaakso (GBK) 9 maalia:  Ville Moilanen (TP-47) 8 maalia:  Balogun Adebowale (OTP)   Benjamin Simsek (OTP) |
Lähde:
Eredivisie (jääkiekko)

| Eredivisie |
| --- | --- |
 Alankomaiden jääkiekkoliiton logo.
Laji:  jääkiekko
Maa(t):   Alankomaat    Belgia
Joukkueita:  12
Hallitseva mestari:  Tilburg Trappers
Alempi taso:  Tweede Divisie   Derde Divisie   Vierde Divisie   Vijfde Divisie
Eredivisie on jääkiekon pääsarjataso Alankomaissa. Sarjan järjestämisestä vastaa Alankomaiden jääkiekkoliitto Nederlandse IJshockey Bond. Eredivisie on ollut kaudesta 2015–2016 lähtien käytännössä Alankomaiden toiseksi korkein sarjataso, sillä maan parhaat joukkueet pelaavat BeNe Leaguessa yhdessä belgialaisten joukkueiden kanssa. Kansallisesta mestaruudesta kamppailevatkin lähinnä BeNe Leaguen joukkueiden kakkosjoukkueet. Eredivisien erikoisuutena on Alankomaiden naisten jääkiekkomaajoukkueen osallistuminen siihen.
Joukkueet kaudella 2015–2016

| Joukkue | Kaupunki |
| --- | --- |
Amstel Tijgers-2: Amsterdam
GIJS Groningen: Groningen
Eaters Geleen: Sittard-Geleen
HIJS Hokij Den Haag: Haag
Tilburg Trappers-2: Tilburg
Tilburg Trappers-3: Tilburg
UNIS Flyers Heerenveen: Heerenveen
Eindhoven Kemphanen-2: Eindhoven
Dordrecht Lions-2: Dordrecht
’s-Hertogenbosch Red Eagles-2: ’s-Hertogenbosch
Zoetermeer Panters-2: Zoetermeer
Nijmegen Devils: Nijmegen
Alankomaiden naisten jääkiekkomaajoukkue: